Document ID: 31996R0774

KOMISSION ASETUS (EY) N:o 774/96,
annettu 26 päivänä huhtikuuta 1996,
naudanliha-alan poikkeuksellisista markkinatukitoimenpiteistä Yhdistyneessä kuningaskunnassa annetun komission asetuksen (EY) N:o 716/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna komission asetuksella (EY) N:o 2417/95 (2), ja erityisesti sen 23 artiklan,
sekä katsoo, että
komission asetuksessa (EY) N:o 716/96 (3) säädetään, että Yhdistyneen kuningaskunnan toimivaltainen viranomainen maksaa yhden ecun kilogrammalta elopainoa jokaista yli 30 kuukauden ikäistä sen kyseisen asetuksen mukaisesti ostamaa nautaeläintä kohti; yhteisö osallistuu tällaisen menon rahoittamiseen; Yhdistyneelle kuningaskunnalle olisi kuitenkin annettava lupa ylimääräisiin maksuihin sen omalla kustannuksella sellaisten nautaeläinten osalta, joita toimenpide erityisesti koskee,
asetuksen (EY) N:o 716/96 englanninkielinen toisinto ei virheen vuoksi vastaa hallintokomitean lausuntoa varten esitettyä toisintoa; tämä virhe olisi korjattava, ja
naudanlihan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Asetuksessa (EY) N:o 716/96:
1. (Koskee ainoastaan englanninkielistä toisintoa.)
2. Korvataan 2 artikla seuraavasti:
"2 artikla
1. Edellä 1 artiklan 1 kohdan mukainen Yhdistyneen kuningaskunnan toimivaltaisen viranomaisen tuottajille tai heidän edustajilleen maksama hinta on yksi ecu kilogrammalta elopainoa.
Yhteisö osallistuu Yhdistyneelle kuningaskunnalle 1 artiklan 1 kohdassa tarkoitetuista ostoista aiheutuvien kulujen rahoitukseen 392 eculla sellaista ostettua eläintä kohti, joka on hävitetty 1 artiklan säännöksiä noudattaen.
2. Sen estämättä, mitä 1 kohdassa säädetään, Yhdistyneen kuningaskunnan toimivaltaiselle viranomaiselle annetaan lupa maksaa ylimääräinen summa nautaeläimistä, jotka on ostettu tämän suunnitelman mukaisesti ja joista Yhdistynyt kuningaskunta katsoo aiheelliseksi maksaa lisämaksun. Yhteisö ei osallistu tällaisiin menoihin.
Ensimmäisessä alakohdassa tarkoitettu ylimääräinen summa rajoitetaan sellaiseksi määräksi, joka on tarpeen yhden ecun kilogrammalta elopainoa ja kyseisen eläimen markkina-arvon erotuksen korvaamiseksi.
3. Sovellettava muuntokurssi on kyseessä olevan eläimen ostokuukauden ensimmäisenä päivänä voimassa oleva maatalouskurssi."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 29 päivästä huhtikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä huhtikuuta 1996.

Labels: 18
17
19
6